Tartalom

# Jelentéstervező

A Jelentéstervező egy adatbázis-jelentéseket létrehozó eszköz. A Jelentéstündérrel ellentétben a Jelentéstervező szabad kezet ad a jelentés megtervezéséhez. A generált jelentés egy Writer-dokumentum, amelyet szerkeszthet is.

A Jelentéstervező használatához telepíteni kell a Java Runtime Environment (JRE) szoftvert, és ezt a szoftvert kell kiválasztani a LibreOffice mezőben.

## A JRE szoftver telepítése

A Jelentéskezelőhöz telepített Java Runtime Environment (JRE) szoftverre van szükség.

1. Válassza a LibreOffice - BeállításokEszközök - Beállítások - LibreOffice Speciális lehetőséget.

2. Várjon legfeljebb egy percet, amíg a LibreOffice összegyűjti a számítógépre telepített Java-szoftver információit.

   Ha megtalálja a JRE egy friss verzióját a rendszerben, akkor a listában megjelenik egy bejegyzés.

3. Kattintson a bejegyzés előtti választógombra, ha ezt a JRE-verziót akarja használni a LibreOffice programban.

4. Győződjön meg róla, hogy a Java-futtatókörnyezet használata engedélyezve van.

Ha nem található JRE a rendszeren, akkor nyissa meg a webböngészőt, és töltse le a JRE szoftvert a http://www.java.com webhelyről. Telepítse a JRE szoftvert. Ezután indítsa újra a LibreOffice programot, majd nyissa meg ismét az LibreOffice - BeállításokEszközök - Beállítások - LibreOffice - Speciális menüpontot.

## A Jelentéstervező megnyitásához

1. Nyisson meg egy Base-fájlt, vagy hozzon létre egy új adatbázist. Az adatbázisban legalább egy táblának lennie kell, amelyben lennie kell legalább egy adatmezőnek és egy elsődleges kulcsnak.

2. A Base ablakban kattintson a Jelentések ikonra, majd válassza a Jelentés létrehozása a Tervezőnézetben lehetőséget.

   Megnyílik a Jelentéstervező ablaka.

A Jelentéstervező három részre oszlik. Fent a menü látható, alatta vannak az eszköztárak.

A jobb oldalon látható a Tulajdonságok ablak az aktuálisan kijelölt objektum tulajdonságértékeivel.

A Jelentéstervező ablak bal oldalán a Jelentéstervező nézet jelenik meg. A Jelentéstervező nézet kezdetben három szakaszra van osztva fentről lefelé.

1. Oldal élőfeje - húzzon rögzített szövegű vezérlőmezőket az Oldal élőfeje területre

2. Részletek - húzzon adatbázismezőket a Részletek területre

3. Oldal élőlába - húzzon rögzített szövegű vezérlőmezőket az Oldal élőlába területre

További Jelentésfej és Jelentésláb területek beszúrásához válassza a Szerkesztés - Jelentésfej/-láb beszúrása lehetőséget. Ezek a területek olyan szövegeket tartalmaznak, amelyek a teljes jelentés elején és végén jelennek meg.

Kattintson a terület neve előtti "-" ikonra a terület egysorossá bezárásához a Jelentéstervező nézetben. A "-" ikon "+" ikonra változik, és rákattintva a terület ismét kinyitható.

Az adatbázismezőket a fogd és vidd technikával szúrhatja ben a Részletek nézetbe. Lásd az alábbi "Mezők beszúrása a jelentésbe" szakaszt.

Ezen kívül kattinthat a Címkemező vagy a Szövegmező eszköztárikonokra, majd húzhat egy téglalapot az Oldal élőfej vagy Oldal élőlába területen egy olyan szöveg megadásához, amely minden oldalon azonos. A szöveget a megfelelő Tulajdonságok ablak Címke mezőjébe írhatja be. Képet is hozzáadhat a Kép ikon segítségével.

## A jelentést csatlakoztatásához egy adatbázistáblához

1. Vigye az egeret a Tulajdonságok nézetre. Két panellap látható itt, az Általános és az Adatok.

2. Az Adatok panellapon kattintson a Tartalom elemre a kombinált lista megnyitásához.

3. Jelölje ki a táblát, amelyhez jelentést kíván létrehozni.

4. A tábla kijelölése után nyomja meg a Tabulátor billentyűt a Tartalom terület elhagyásához.

A Mezők hozzáadása a jelentéshez ablak automatikusan megnyílik, és megjeleníti a kiválasztott tábla összes mezőjét.

## Mezők jelentéshez adása

A Mező hozzáadása ablak segít táblabejegyzéseket beszúrni a jelentésbe.

A mezők beszúrása után a Részletek nézetbe a jelentés készen áll a végrehajtásra.

## Egy jelentés végrehajtásához

Kattintson a Jelentés végrehajtása ikonra az eszköztáron

Jelentés végrehajtása ikon

Megnyílik egy Writer-dokumentum, és megjelenik a létrehozott jelentés, amely az adatbázistáblából beszúrt minden értéket tartalmaz.

Ha az adatbázis tartalma megváltozik, hajtsa végre újra a jelentést a jelentés eredményének frissítéséhez.

## Egy jelentés szerkesztéséhez

Először döntse el, hogy a generált jelentést akarja-e szerkeszteni, amely egy statikus Writer-dokumentum, vagy a Jelentéstervező-nézetet akarja szerkeszteni, majd az új terven alapuló új jelentést generálni.

A megnyitott Writer dokumentum csak olvasható. A Writer dokumenum szerkesztéséhez kattintson a Dokumentum szerkesztése lehetőségre az információs sávon, vagy válassza a Szerkesztés – Szerkesztőmód menüelemet.

Ha szerkeszteni szeretné a Jelentéstervező nézetet, egyes tulajdonságait módosíthatja.

Kattintson a Részletek területre. Ezután a Tulajdonságok ablakban módosítson egy-két tulajdonságot, például a háttérszínt.

A befejezés után kattintson a Jelentés végrehajtása ikonra egy új jelentés létrehozásához.

Jelentés végrehajtása ikon

Ha bezárja a Jelentéstervezőt, a program megkérdezi, hogy mentse-e a jelentést. Ha az Igen lehetőséget választja, adja meg a jelentés nevét, majd kattintson az OK gombra.

## A jelentés rendezése

A rendezés és csoportosítás nélkül a rekordok abban a sorrendben lesznek beszúrva a jelentésbe, amilyenben lekérdeződtek az adatbázisból.

1. Nyissa meg a Jelentéstervező nézetet, és kattintson az eszköztáron a Rendezés és csoportosítás ikonra. Megjelenik a Rendezés és csoportosítás párbeszédablak.

Rendezés és csoportosítás ikon

2. A Csoportok területen kattintson arra a mezőre, amelyet az első rendezési mezőnek szán, és állítsa be a Rendezés tulajdonságot.

3. Hajtsa végre a jelentést.

## Csoportosítás

1. Nyissa meg a Jelentéstervező nézetet, és kattintson az eszköztáron a Rendezés és csoportosítás ikonra. Megjelenik a Rendezés és csoportosítás párbeszédablak.

2. A Csoportok területen nyissa meg a Csoportfejléc listát, és jelölje be a csoportfejléc megjelenítését.

3. Kattintson a Mező hozzáadása ikonra a Mező hozzáadása ablak megnyitásához.

Mező hozzáadása ikon

4. Húzza a csoportfejléc szakaszba azt a mezőelemet, amelyet csoportosítani akar. A többi mezőt húzza a Részletek szakaszba.

5. Hajtsa végre a jelentést. A jelentésben megjelennek a csoportosított rekordok.

Ha rendezni és csoportosítani szeretne, nyissa meg a Jelentéstervező nézetet, majd nyissa meg a Rendezés és csoportosítás párbeszédablakot. Jelölje be, hogy a csoportosítani kívánt mezőkhöz csoportfejléc jelenjen meg, és jelölje be a csoportfejléc elrejtését a rendezni kívánt mezőkhöz. Zárja be a Rendezés és csoportosítás párbeszédablakot, majd hajtsa végre a jelentést.

## Adatok frissítése és nyomtatása

Amikor új adatokat szúr be, vagy szerkeszti az adatokat a táblában, egy új jelentés a frissített adatokat fogja megjeleníteni.

Kattintson a Jelentések ikonra, és kattintson duplán a legutóbb elmentett jelentésre. Egy új Writer dokumentum jön létre, amely az új adatokat mutatja.

Jelentések ikon

A jelentés kinyomtatásához válassza a Fájl - Nyomtatás lehetőséget a Writer-dokumentumban.

Támogasson minket!